burgasdotpro/wikipedia huggingface dataset:
Čtyři palice

Prírodná rezervácia Čtyři palice sa rozkladá na rozlohe v Žďárskych vrchoch neďaleko od dediny České Milovy.
Predmet ochrany.
PR bola vyhlásená pre ochranu rulových skalných útvarov modelovaných mrazovým zvetrávaním a obklopených balvanitými sutinami so zachovanými pôvodnými lesnými porastami Žďárskych vrchov.
Flóra.
Územie PR pokrývajú smrekové bučiny v ktorých je vedľa smreka obyčajného ("Picea abies") výrazne zastúpený buk lesný ("Fagus sylvestris"). Na balvanitých svahoch sú roztrúsené jedľa biela ("Abies alba"), javor horský ("Acer pseudoplatanus") a ojedinele aj brest horský ("Ulmus glabra") a na skalách rastie zakrpatená borovica lesná ("Pinus sylvatica"). Bylinný podrast je chudobný a tvorí ho najmä brusnica čučoriedková ("Vaccinium myrtillus"), kyslička obyčajná ("Oxalis acetosella"), metluška krivolaká ("Avenella flexuosa") a papraď ("Dryopteris chartusiana"). Skaly a sutiny sú porastené vegetáciou lišajníkov.
Fauna.
Na území PR sa vyskytuje bohatá fauna bezstavovcov, zo stavovcov tu žije ropucha bradavičnatá ("Bufo bufo"), jašterica živorodá ("Zootoca vivipara") a slepúch lámavý ("Anguis fragilis"). Z vtákov tu žijú bežné lesné druhy, zo vzácnejších druhov napríklad pôtik kapcavý ("Aegolius funereus"), muchárik malý ("Ficedula parva") a krkavec čierny ("Corvus corax").
Bližší popis.
Čtyři palice () sú skupina troch hlavných skalných útvarov (Děvín, Paličatá, Tvrz) a nízkeho skalnatého hrebeňa (Opomenutá). Dvíhajú sa na juhovýchodnom okraji lesnatého chrbáta na východ od obce Křižánky. Zložené sú z pevnej dvojsľudovej ortoruly. V súčasnosti sú skaly vyhľadávané ako cvičný horolezecký terén pre registrovaných horolezcov.
Prístup ku skalám je možný po turistických značkách smerom od Milovy, Križánek alebo zo Svratky po červenej značke cez zámoček Karlštejn, ďalej po modrej značke cez Zkamenělý zámek a Milovské perničky k útvaru Čtyři palice.
Skala Paličatá.
V strede skupiny stojaca hlavná skala, mohutný hranatý útvar s takmer zvislou, vysokou západnou stenou, ukončenou 4 mohutnými blokmi – palicami: ich spodky tvoria previsy a stropy. Názvy palíc zľava: Sfinga, Kobyla, Paličák, Bašta. Názvy štrbín zľava: Jukadlo, Zásek, Sedánek. široký podstavec skaly tvoria 3 mohutné piliere. Stena je v údolnej tretine prerušená výraznou rímsou, zvanou Ochoz.
Ryšavka žltohrdlá

Ryšavka žltohrdlá ("Apodemus flavicollis") je menší hlodavec z čeľade myšovité. Obýva západnú palearktídu a Blízky východ. Žije na celom Slovensku od nížin pod kosodrevinu, výskyt bol doložený na 82,6 % územia.
Rozšírenie a početnosť.
Ryšavka žltohrdlá žije v celej Európe od severného Španielska až po Ural.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 356 (82,6 % rozlohy Slovenska) v nadmorských výškach 97 (alúvium Bodrogu – (Téryho chata, Vysoké Tatry), nad horný okraj pásma lesa ide len zriedkavo.
Ryšavka malooká

Ryšavka malooká alebo ryšavka myšovitá ("Apodemus uralensis", synonymum "Apodemus microps") je menší hlodavec z čeľade myšovité. Obýva palearktídu, od strednej Európy až po severozápadnú Čínu a pohorie Altaj v Mongolsku. Výskyt na Slovensku bol doložený na 40,5 % územia, žije najmä na nížinách a v kotlinách.
Rozšírenie a početnosť.
Ryšavka malooká je v Európe rozšírená od južného Poľska, Česka, cez severovýchod Rakúska, Panónsku nížinu až po Bulharsko. Na východe od Rumunska, Ukrajinu a Rusko. Na severe po Litvu a Estónsko. Na severozápade Čiech žije izolovaná populácia poddruhu "A. u. cimmermani".
Rozšírenie na Slovensku.
Zo 429 mapovacích kvadrátov DFS sa celkovo vyskytla v 175 (40,5 % rozlohy Slovenska) v nadmorských výškach 100 (Bodrog) – (Tomanovská dolina, Západné Tatry), načastejšie
Métrodóros z Filadelfie

Métrodóros () bol olympijský víťaz v neznámej disciplíne v 2. storočí. 
Značne poškodený epigrafický nález objavený (v roku 1958) v archeologickej lokalite lýdskej Filadefie hlása, že Titos Ailios Aurélios Métrodóros z Filadefie dosiahol v neznámej atletickej disciplíne čestný titul "periodonikés" (víťaz na všetkých panhelénskych hrách, počas štvorročného obdobia, zvaného olympiáda), titul "paradoxoneikes" ("paradoxos" alebo "paradoxonikés" „prekvapujúci (nezvyčajný) víťaz“, bol pôvodne titul pre športovcov, ktorí v jednom dni zvíťazili v zápasení i pankratiu) a aj titul xystarches. (xystos alebo aj xystarches bol titul pre tzv. majstra "športu", zodpovedného za (? cech) športovcov, udeľoval ho zvyčajne rímsky cisár,). 
Métrodóros si olympijský veniec víťaza (alebo možno vence víťaza v zápasení a pankratiu) odniesol pravdepodobne z 241. hier v roku 185.
Stuttgart (rozlišovacia stránka)

Stuttgart môže byť:
Atletiko Cvernofka

Atletiko Cvernofka je komediálny seriál, ktorý vysielala TV Markíza od 5. septembra 2016 do 24. novembra 2016. Seriál je nakrútený podľa rumunskej predlohy s názvom "Atletico Textila" vysielaný na TV PRO.
Dej.
Atletiko Cvernofka - malé mužstvo zložené z neveľmi schopných, ale o to vtipnejších hráčov. Príbeh najlepšieho a zároveň najhoršieho tímu v meste, širokom okolí a vlastne na celom Slovensku, ktorý brzdí lenivosť. Keď majiteľ štvrtoligového futbalového klubu Atletiko Cvernofka dostane infarkt po vypadnutí jeho tímu do ešte nižšej súťaže, je jeho manželka nútená prevziať vedenie nad klubom, a to aj napriek protestom zo strany hráčov a najmä proti svojej vlastnej vôli. Naivne ambiciózna nová majiteľka si predsavzala, že z týchto nemehiel urobí šampiónov.
Bernard Anício Caldeira Duarte

Bernard Anício Caldeira Duarte, skrátene Bernard (8. september 1992, Belo Horizonte), je brazílsky futbalista. Hral ako útočník v brazílskom ligovom klube Atlético Mineiro. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2013. Je taktiež súčasťou brazílskeho národného tímu.
Andrij Valerijovyč Piatov

Andrij Valerijovyč Piatov (; * 28. jún 1984, Kropyvnyckyj) je ukrajinský futbalový bránkar a reprezentant, v súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2007.
S tímom FK Šachtar Doneck vyhral Pohár UEFA 2008/09, 6 × ukrajinskú Premjer-lihu, 4 × ukrajinský futbalový pohár a 4 × ukrajinský Superpohár.
Reprezentačná kariéra.
Nastupoval za ukrajinskú mládežnícku reprezentáciu do 21 rokov.
V A-mužstve Ukrajiny debutoval 22. augusta 2007 v priateľskom zápase v Kyjeve proti reprezentácii Uzbekistanu (výhra 2:1).
MS 2006.
Bol v kádri Ukrajiny na Majstrovstvá sveta 2006 v Nemecku.
EURO 2012.
Zúčastnil sa domácich Majstrovstiev Európy vo futbale 2012, ktoré Ukrajina spoluorganizovala s Poľskom. Odohral na turnaji všetky tri zápasy svojho tímu, postupne 11. júna výhra 2:1 nad Švédskom, 15. júna prehra 0:2 s Francúzskom a 19. júna porážka 0:1 s Anglickom. Ukrajinské mužstvo skončilo s tromi bodmi na nepostupovej tretej priečke základnej skupiny D.
EURO 2016.
Tréner Mychajlo Fomenko ho zaradil do záverečnej 23-člennej nominácie na EURO 2016 vo Francúzsku.
Olexandr Mykolajovyč Kučer

Olexandr Mykolajovyč Kučer (; * 22. október 1982, Kyjev) je ukrajinský futbalista. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2006. Je to vysoký, silný obranca ktorý je dobrý vo vzduchu. Taktiež môže hrať ako obranný stredopoliar.
Obydlie miškára v Komni

Obydlie miškára () je pamiatkovo chránený vidiecky dom z roku 1850, ktorý sa nachádza v obci Komňa v Zlínskom kraji. V dome je umiestnená expozícia, ktorá približuje dnes už zaniknuté miškárske remeslo, a súčasne slúži ako ukážka bývania v 2. polovici 19. storočia. Jeho izba je zároveň využívaná ku kultúrnym a folklórnym účelom.
Život pôvodných obyvateľov.
Pôvodným majiteľom domu, ktorý dnes nesie číslo popisné 6, bol drobný poľnohospodár František Toman, po ktorého smrti hospodárstvo prevzal jeho syn Karel Toman s manželkou Teréziou. Karel Toman počas 1. svetovej vojny bojoval ako rakúsko-uhorský vojak na ruskom fronte, a pretože po vojne hospodárstvo k obžive rodiny nestačilo, vyrážal do sveta ako miškár. Toto remeslo bolo v Komni oveľa rozšírenejšie ako inde – v čase jeho najväčšieho rozmachu tu žilo až 220 miškárov.
Karel Toman mal so svojou manželkou, rodenou Haluzovou, päť detí, z ktorých sa dospelosti dožili len dcéry Emilie a Marie. Hospodárstvo po ňom prevzala Emilie, ktorá sa vydala za Martina Mlčůcha a mala dvoch synov, Františka a Bohumila. Marie s nimi žila v spoločnej domácnosti a zomrela nevydatá vo veku 42 rokov. Hospodárstvo tu skončilo roku 1955, kedy rodina bola nútená odovzdať dobytok do jednotného roľníckeho družstva.
Dom mal obytnú a hospodársku časť. Obytnú časť tvorila izba a s ňou susediaca malá kuchyňa. V izbe bola najprv hlinená a neskôr drevená podlaha a v jednom rohu stála po strop vysoká kachľová pec. Obyvatelia spali na režnej slame, ktorá sa prikryla hrubou plachtou. Hospodárska časť pozostávala z komory, kde sa skladovalo náradie a zásoby zemiakov a repy, ďalej z chlieva a tzv. „mlatevni“, kde sa mlátilo obilie a bolo uložené hospodárske náradie a povoz. Pod strechou bola povala, kde sa skladovalo seno pre dobytok, ktoré súčasne tvorilo tepelnú izoláciu. Pred domom bola malá záhradka so studňou, zeleninovými záhonmi, niekoľkými ovocnými stromami a s hnojiskom.
Kultúrna pamiatka.
Poslední majitelia žili v dome do roku 2005. V roku 2006 dom zakúpila obec Komňa a s ohľadom na jeho schátraný stav ho nechala za použitia tradičných stavebných materiálov a technológií s podporou Zlínskeho kraja opraviť. Roku 2008 potom bol rozhodnutím Ministerstva kultúry Českej republiky vyhlásený za kultúrnu pamiatku. Po rozsiahlej rekonštrukcii bol dom vybavený dobovým nábytkom, sčasti premiestneným z depozitárov miestneho Pamätníku J. A. Komenského a z časti aj z darov občanov Komni. Verejnosti bol otvorený v júli 2009 a ešte v tom roku zvíťazil v súťaži Zlínskeho kraja Ľudová stavba roka.
Frederico Rodrigues Santos

Frederico Rodrigues Santos, skrátene Fred (* 5. marec 1993, Belo Horizonte) je brazílsky futbalista.
Hral ako útočník v brazílskom ligovom klube Sport Club Internacional. V súčasnosti je hráčom anglického tímu Manchester United.
Fred mal pozitívny dopingový test na diuretikum hydrochlorotiazid pri vzorke odobratej v roku 2015 na Copa América.
Marlos

Marlos Romero Bonfim, známy ako Marlos (* 7. jún 1988, São José dos Pinhais, Brazília) je brazílsky futbalový záložník, ktorý aktuálne hráva v klube Šachtar Doneck.
Klubová kariéra.
Marlos hral v Brazílii za kluby Coritiba a São Paulo FC. V januári 2011 odišiel do ukrajinského celku Metalist Charkiv, kde podpísal päťročnú zmluvu. V júli 2014 prestúpil do iného ukrajinského tímu FK Šachtar Doneck.
Viktor Viktorovyč Kovalenko

Viktor Viktorovyč Kovalenko (; * 14. február 1996, Cherson) je ukrajinský futbalista. V súčasnosti je hráčom ukrajinského klubu Šachtar Doneck. Je taktiež súčasťou ukrajinského národného tímu.
V ukrajinskej Premier League debutoval 28. februára 2015 v stretnutí proti FK Vorskla Poltava. Kovalenko strelil svoj prvý gól v Európskej lige UEFA 25. februára 2016 v zápase proti nemeckénu Schalke.
Ryšavka krovinná

Ryšavka krovinná alebo ryšavka obyčajná ("Apodemus sylvaticus") je menší hlodavec z čeľade myšovité. Obýva západnú palearktídu a severnú Afriku. Žije na celom Slovensku od nížin po pásmo kosodreviny, výskyt bol doložený na 68,4 % územia.
Rozšírenie a početnosť.
Ryšavka krovinná žije v celej Európe, v južnej Škandinávii, nežije vo Fínsku.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 295 (68,4 % rozlohy Slovenska) v nadmorských výškach 99 (alúvium Bodrogu – (Téryho chata, Vysoké Tatry, pravdepodobne sa sem dostali pomocou človeka), nad ide len ojedinele.
Ochoza

Ochoza je prírodná rezervácia ev. č. 1860 neďaleko obce Ujčov v okrese Žďár nad Sázavou v nadmorskej výške 480 - 566 metrov. Oblasť spravuje AOPK Havlíčkův Brod.
Ochrana.
Predmetom ochrany je skalnatý hrebeň so zvyškom zmiešaného listnatého porastu s bohatou kvetenou. Priestor rezervácie zaberá vrchol a veľkú časť svahov rovnomenného 566 metrov vysokého vrchu geomorfologicky spadajúceho do celku Hornosvratecká vrchovina.
Hrdziak lesný

Hrdziak lesný alebo hrdziak hôrny ("Clethrionomys glareolus", synonymum "Myodes glareolus") je menší hlodavec z čeľade chrčkovité. Obýva lesy západnej palearktídy, od Britských ostrovov až po Bajkalské jazero. Od polárneho kruhu po pohoria Sajan, Ťanšan, sever Kazachstanu a Malej Ázie. Výskyt na Slovensku bol doložený na 86,5 % územia, obýva celú územie od nížin až po alpínske pásmo hôr.
Rozšírenie a početnosť.
Hrdziak lesný je v Európe rozšírený od polárneho kruhu až po severné Španielsko, Taliansko a Grécko. Nežije na Islande a na ostrovoch stredomoria.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 373 (86,5 % rozlohy Slovenska) v nadmorských výškach 97 (NPR Tajba) – (Vysoké Tatry)
Josef Suk

Josef Suk môže byť:
LG G3 A

LG G3 A je androidový smartfón, ktorý vyrába spoločnosť LG Electronics. Uvedený a predstavený bol v auguste 2014.
Obsahuje IPS kapacitný dotykový displej s uhlopriečkou 5,2 palcov a rozlíšením 1080x1920 bodov s bodovou hustotou 424 ppi. Dodávaný operačný systém je Android 4.4.2.
Používa čipset Qualcomm Snapdragon 800 s procesorom Quad-core 2.26 GHz Krait 400 a grafikou Adreno 330. Úložisko má kapacitu 32 GB, pamäť RAM 2 GB a podporuje microSD karty do 256 GB. 
Fotoaparát má rozlíšenie 13 MP, laserové zaostrovanie, OIS a dual-LED. Sekundárny fotoaparát má rozlíšenie 2,1 MP. Batéria je vymeniteľná s kapacitou 2610 mAh.
Bielozúbka bielobruchá

Bielozúbka bielobruchá ("Crocidura leucodon") je menší hmyzožravec z čeľade piskorovité. Obýva západnú palearktídu, od severozápadného Francúzska až po Kaspické more. Výskyt na Slovensku bol doložený na 52,1 % územia, obýva nížiny a stredné polohy do 
Rozšírenie a početnosť.
Bielozúbka bielobruchá je v Európe rozšírená od Bretónska, cez strednú Európu, Apeninský a Balkánsky polostrov až po severné Španielsko, Taliansko, Grécko a ostrov Lesbos. Obýva stepnú, lesostepnú i polopúštnu oblasť Ruska až po Volgu. Nežije na Britských ostrovoch, Islande, v Dánsku, Pobaltských krajiných a v Škandinávii. Taktiež sa nevyskytuje na juhu Francúzska, na Pyrenejskom polostrove ani na ostrovoch Stredomoria.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 225 (52,1 % rozlohy Slovenska) v nadmorských výškach 97 (Streda nad Bodrogom, NPR Tajba) – (chata Erika na Kojšovskej holi v Slovenskom rudohorí).
Bielozúbka krpatá

Bielozúbka krpatá ("Crocidura suaveolens") je menší hmyzožravec z čeľade piskorovité. Obýva palearktídu. Výskyt na Slovensku bol doložený na 60,3 % územia, obýva najmä nížiny, kotliny a pahorkatiny. je to zákonom chránený druh
Rozšírenie a početnosť.
Bielozúbka krpatá je v Európe rozšírená od severu Pyrenejského polostrova a južného Francúzska cez strednú Európu, Apeninský a Balkánsky polostrov až po severné Poľsko. Žije aj na väčších ostrovoch Stredomoria.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 260 (60,3 % rozlohy Slovenska) v nadmorských výškach 97 (Streda nad Bodrogom, NPR Tajba) – (Závraty, Žiarska dolina v Západných Tatrách).
Dentinho

Bruno Ferreira Bonfim, známy ako Dentinho (* 19. január 1989, São Paulo) je brazílsky futbalista. Hral ako útočník v brazílskom ligovom klube Corinthians Paulista.
Klubová kariéra.
Dentinho začal svoju profesionálnu kariéru v brazílskom klube Corinthians Paulista, odkiaľ v júli 2011 odišiel do ukrajinského celku Šachtar Doneck. So Šachtarom nazbieral niekoľko domácich trofejí. Od januára do decembra 2013 bol na hosťovaní v tureckom Beşiktaş JK.
V júli 2014 sa odmietol spoločne s piatimi ďalšími legionármi Šachtaru vrátiť zo sústredenia vo Francúzsku do Donecku (príčinou bol zrejme konflikt na východnej Ukrajine). Strach o bezpečnosť musel prekonať a do klubu sa vrátiť, majiteľ Šachtaru Rinat Achmetov mu pohrozil vysokými finančnými sankciami.
Ivan Mykolajovyč Ordec

Ivan Mykolajovyč Ordec ; * 8. júl 1992, Volnovacha, Donecká oblasť) je ukrajinský futbalista. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2009.
Svoju futbalovú kariéru začal pri rezervnom tíme Šachtar Doneck-3. 15. januára 2013 sa pripojil k Illičivec Mariupol, najprv na hosťovanie. Pri svojej prvej plnej sezóne sa rýchlo stal hlavným hráčom. V roku 2014 sa vrátil k svojmu hlavnému tímu.
Olšina u Skleného

Olšina u Skleného je prírodná rezervácia ev. č. 941 neďaleko obce Sklené v okrese Žďár nad Sázavou v nadmorskej výške 720 - 734 metrov. Oblasť spravuje AOPK ČR - Správa CHKO Žďárské vrchy.
Ochrana.
Predmetom ochrany je jelšový porast prechádzajúci do rašeliniska. Lokalitou meandrovito preteká Sklenský potok s prítokmi, ktorý je v dolnej časti umelo upravený
Dionysios z Alexandrie

Dionysios () bol olympijský víťaz v behu na jedno stadion v 3. storočí.
Dionysios z Alexandrie si na 262. olympijských hrách v roku 269 vybojoval víťazstvo v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku bol koncom 5. stor. pred Kr. zostavený zoznam týchto olympiád spoločne s ich víťazmi a od 4. stor. pred Kr. ho grécki historici používali pri datovaní. 
Dionysios je posledný známy víťaz, čo dal olympiáde meno.Jeho olympijské víťazstvo zaznamenal grécky historik Dexippos vo svojom diele "Chroniké Historia" (diela pozostávajúceho z 12 kníh), z ktorého sa zachovali už len fragmenty.
Dexippos

Dexippos (, ) môže byť:
Pod Kamenným vrchem

Pod Kamenným vrchem je prírodná rezervácia ev. č. 940 neďaleko obce Polnička v okrese Žďár nad Sázavou v nadmorskej výške 600 - 620 metrov. Oblasť spravuje AOPK ČR- Správa CHKO Žďárské vrchy.
Ochrana.
Predmetom ochrany je lúčna enkláva medzi lesmi s prírode blízkymi trávnymi porastami s vlhkomilnými a rašeliniskovými druhmi rastlín, z nich mnohé sú chránené. Lokalita je významným biotopom obojživelníkov, významných druhov vtáctva a cicavcov. Súčasťou rezervácie je aj priľahlý Kamenný rybník.
Štíří důl

Štíří důl je prírodná rezervácia ev. č. 1222 neďaleko obce Krucemburk v okrese Žďár nad Sázavou v nadmorskej výške 570-620 metrov. Oblasť spravuje AOPK ČR- Správa CHKO Žďárské vrchy.
Ochrana.
Predmetom ochrany je prírodovedecky cenné územie s výskytom chránených a ohrozených druhov rastlín a živočíchov.
Belfrídský potok

Belfrídský potok je prírodná pamiatka ev.č.5726 neďaleko obcí Bohdalov, Kyjov a Pavlov v okrese Žďár nad Sázavou v nadmorskej výške 576 - 624 metrov. Oblasť spravuje AOPK ČR.
Popis.
Prírodná pamiatka chráni prirodzený vodný tok Belfrídského potoka a naň nadväzujúce lužné porasty, podmáčané jelšiny a jaseňovo-jelšové lužné lesy. Lokalita je významná tiež výskytom soldanelky horskej "(Soldanella montana)".
Plch záhradný

Plch záhradný ("Eliomys quercinus") je drobný hlodavec z čeľade plchovitých. Európsky endemit rozšírený až po západný Ural. V západnej Európe je súvislo rozšírený, vo východnej Európe ostrovčekovite. Výskyt na Slovensku bol doložený na 10,9 % územia, je považovaný za ustupujúci druh. V 20. storočí hlavne v Slovenskom krase (od 70. rokov už to nebol dokázaný), Pohronskom Inovci, Slovenskom raji, Malých Karpatoch a po roku 2000 najmä vo Veľkej Fatre a na Muránskej planine.
Opis.
Napriek svojmu menu sa častejšie vyskytuje v lesoch. Je dobrý lezec, môže obývať aj skalnaté a kultivované oblasti bez stromov. Môže žiť aj v skupinách.
Na stranách hlavy, cez oči až po uši, má čierne pruhy, koniec chvosta je huňatý a biely. Uši má veľké. Vrchná strana tela je hnedá až šedá a spodok je biely. Dosahuje dĺžku 11 až 15 cm, chvost 10 až 12 cm.
Živý sa hlavne drobnými živočíchmi napr. hmyzom, slimákmi, vajíčkami, vtačími mláďatami a malými myšami. Požiera aj orechy, bobule, ovocie a semená. Hniezdo si buduje na zemi v sutinách alebo v starých vtačích hniezdach a dutinách.
Aktívny je hlavne v noci. Cez zimu hibernuje. Pári sa od apríla do júna. Počas párenia je hlučný, samica volá samce. Rodí 3 až 6 mláďat. Pohlavne dospievajú nasledujúci rok. Dožíva sa 5 6 rokov.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 47 (10,9 % rozlohy Slovenska, do roku 1964 len v 14, 3,3 %) v nadmorských výškach 280 (Hrušov) – (Spálená dolina v Západných Tatrách).
Bílá skála (Žďárské vrchy)

Bílá skála je skalný útvar a súčasne rovnomenná prírodná pamiatka nachádzajúca sa asi 1 km východne od vrchu Devět skal pri turistickej značke smerom na Křižánky. Nachádza sa tu niekoľko lezeckých ciest.
Prírodná pamiatka.
Prírodná pamiatka ev. č. 688 neďaleko obce Sněžné v okrese Žďár nad Sázavou v nadmorskej výške 700722 metrov. Oblasť spravuje AOPK ČR CHKO Žďárské vrchy.
Dôvodom ochrany je typický, málo narušený skalný útvar, hniezdisko vzácneho vtáctva.
F5

F5, F.V, F 5, F05 alebo F-5 môže byť:
Andrew Murray

Andrew Murray môže byť:
Allan Williams

Allan Richard Williams (* 17. marec 1930† 30. december 2016) bol bývalý podnikateľ, promotér, pôvodný konateľ a prvý manažér skupiny The Beatles.
Život.
Osobne v roku 1960 riadil dodávku v ktorej vzal mladú kapelu Beatles do Hamburgu, kde ukázal svoje podnikateľské skúsenosti, ktoré uviedli skupinu Beatles na svetovú scénu.
V roku 1957 založil klub Jacaranda v Liverpoole na severozápade Anglicka.
S legendárnou kapelou Beatles vtedy ešte v zložení John Lennon, Paul McCartney, George Harrison, Pete Best a Stuart Sutcliffe spolupracoval až do roku 1961.
Maxym Vasyľovyč Malyšev

Maxym Vasyľovyč Malyšev (; * 24. december 1992, Doneck) je ukrajinský futbalista. V súčasnosti je hráčom ukrajinského klubu Šachtar Doneck. Je taktiež súčasťou ukrajinského národného tímu.
V ukrajinskej Premier League debutoval 6. novembra 2015 v stretnutí proti FK Oleksandrija. V sezóne 2012-13 sa pripojil k Zorja Luhansk, najprv na hosťovanie. V roku 2015 sa vrátil k svojmu hlavnému tímu.
Taras Mykolajovyč Stepanenko

Taras Mykolajovyč Stepanenko (; * 8. august 1989, Velyka Novosilka) je ukrajinský futbalista. V súčasnosti je hráčom ukrajinského klubu Šachtar Doneck. Je taktiež súčasťou ukrajinského národného tímu.
V ukrajinskej Premier League debutoval 23. mája 2007.
Jaroslav Volodymyrovyč Rakyckyj

Jaroslav Volodymyrovyč Rakyckyj (; * 3. august 1989, Peršotravensk, Ukrajina) je ukrajinský futbalista. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2009.
Svoju kariéru začal v FK Šachtar Doneck-3. 31. júla 2006 debutoval v druhej futbalovej lige v zápase proti FK Javir Krasnopillja (2:1).
Bohdan Jevhenovyč Butko

Bohdan Jevhenovyč Butko (; * 13. január 1991, Doneck) je ukrajinský futbalista. V súčasnosti je hráčom ukrajinského klubu Šachtar Doneck. Je taktiež súčasťou ukrajinského národného tímu.
V ukrajinskej Premier lige debutoval 29. augusta 2016 v stretnutí proti FK Stal Kamjanske.
Ismaily Gonçalves dos Santos

Ismaily Gonçalves dos Santos, známy ako Ismaily (* 11. január 1990 , Ivinhema, Brazília) je brazílsky futbalový záložník, ktorý aktuálne hráva v klube Šachtar Doneck.
Chris Smalling

Christopher Lloyd „Chris“ Smalling (* 22. november 1989, Londýn, Spojené kráľovstvo) je anglický futbalista hrajúci za taliansky klub AS Rím, kde je na hosťovaní z Manchestru United.
Klubová kariéra.
Maidstone United.
Narodil sa v Londýne, futbal začal hrať vo veku deviatich rokov za Waldersdale boys. Potom, čo sa mu nepodarilo uchytiť v niektorej z futbalových akadémií, začal hrať za dorast v klube Maidstone United a pokračoval vo svojom vzdelávaní na jazykovej škole. V Maidstone United hral v rokoch 20072008.
Fulham.
V máji 2008 podpísal zmluvu s Middlesbrough na dva roky. Ale čoskoro bol kontrakt zrušený, pretože sa obával, že sa mu bude cnieť po domove. Práve preto v júni 2008 uzavrel zmluvu s londýnskym klubom Fulham, ktorý hrá v Premier League. Do prvého zápasu za Fulham zasiahol v máji 2009, keď nahradil v 77. minúte Aarona Hughesa. Svoj prvý štart za Fulham zaznamenal v pohári UEFA 17. septembra 2009 v zápase vonku proti CSKA Sofia, ktorý skončil 1:1. V Premier League prvýkrát nastúpil v základnej zostave 28. decembra na Stamford Bridge proti Chelsea. Fulham vtedy prehral 2:1 a Chris Smalling si dal rozhodujúci vlastný gól v 75. minúte zápasu.
Manchester United.
27. januára 2010 oznámil klub Manchester United, že s Chrisom podpísali zmluvu. Chris Smalling zostal vo Fulhame do sezóny 2009/10, než sa v sezóne 2010/11 pripojil ku klubu United. Jeho prestup bol oficiálne potvrdený 1. júla. Svoj debut v drese červených diablov mal vo víťaznom priateľskom stretnutí proti Celticu Glasgow v Rogers Centre, v Toronte. Prvýkrát za Manchester United skóroval 30. júla v priateľskom zápase proti Chivas Guadalajara, ktorý hráči Manchestru prehrali. Prvý debut v Premier League mal vo víťaznom zápase proti West Hamu United, kde nastúpil v 74. minúte za Jonnyho Evansa. Prvý štart v Lige majstrov zaznamenal 15. septembra v zápase proti Glasgow Rangers, ktoré sa skončilo remízou 0:0. Prvýkrát hral v Premier League celých deväťdesiat minút vo víťaznom stretnutí proti Stoke City.
Reprezentačná kariéra.
Smalling nastupoval za anglické mládežnícke reprezentácie U20, U21.
V A-mužstve Anglicka debutoval 2. septembra 2011 v priateľskom zápase v Sofii proti domácemu tímu Bulharska (výhra 3:0).
Tréner Roy Hodgson ho vzal na Majstrovstvá sveta 2014 v Brazílii, kde Angličania vypadli už v základnej skupine D, obsadili s jedným bodom poslednú štvrtú priečku.
Pod vedením trénera Roya Hodgsona sa zúčastnil aj EURA 2016 vo Francúzsku, kam sa Anglicko suverénne prebojovalo bez straty bodu z kvalifikačnej skupiny E.
Laguna u Bohdalova

Laguna u Bohdalova je prírodná pamiatka ev. č. 5598 neďaleko obce Bohdalov v okrese Žďár nad Sázavou v nadmorskej výške 579 - 580 metrov. Oblasť spravuje AOPK ČR. Je lokalizovaná v prírodnom parku Bohdalovsko. Pamiatka je vo vlastníctve združenia Príroda, ktoré uskutočnilo v rokoch 2009-2012 projekt obnovy a vykonáva údržbu, ktorá znamená vypúšťanie tôní a výlovu rýb, kosenie trávnatých porastov a vyrezávanie náletových drevín.
Ochrana.
Predmetom ochrany je vodná a mokraďová fauna a flóra s výskytom osobitne chránených druhov organizmov v tôňach vzniknutých vo východnej časti dobývacieho priestoru po ťažbe tehliarskej hliny.
Pôvodne tu bolo zaznamenaných 12 druhov obojživelníkov, mlok horský* ("Triturus alpestris"), mlok hrebenatý* ("Triturus cristatus"), mlok obyčajný ("Triturus vulgaris"), kunka červenobruchá* ("Bombina bombina"), hrabavka škvrnitá* ("Pelobates fuscus"), ropucha bradavičnatá ("Bufo bufo"), ropucha zelená ("Bufo viridis"), skokan ostropyský ("Rana arvalis"), skokan hnedý ("Rana temporaria"), skokan krátkonohý ("Rana lessonae") a skokan zelený ("Rana klepton esculenta"). Z rastlín je významná ostrica oblastá ("Carex diandra"), zanichelka močiarna ("Zannichellia palustris"), bahnička bradavkatá ("Eleocharis mamillata"), veronika štítovitá ("Veronica scutellata") a stavikrv alpský "(Potamogeton alpinus)".
Plch sivý

Plch sivý (iné názvy: plch obyčajný, plch veľký; lat. "Glis glis" alebo "Myoxus glis") je hlodavec z čeľade plchovitých. Obýva Európu, sever Malej Ázie, Kaukaz a severozápadný Irán. Výskyt na Slovensku bol doložený na 43,9 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 189 (43,9 % rozlohy Slovenska, do roku 1964 len v 42, 9,8 %) v nadmorských výškach 150 (lesopark Biela hora, Michalovce) – (Jánska dolina v Nízkych Tatrách).
Rozštípená skála

Rozštípená skála () je prírodná pamiatka ev. č. 914, ktorá sa nachádza v okrese Žďár nad Sázavou asi 3 km západne od okresného mesta Žďár nad Sázavou. Správa CHKO Žďárské vrchy.
Ochrana.
Predmetom ochrany je významný skalný útvar tvorený rulovou skalnou stenou. Skalná stena je v spodnej časti rozštiepená zvetranou puklinou o dĺžke 10 m a šírke cca 2 m. Podľa tohto rozštiepenia dostal skalný útvar svoj názov.
Pod skalou preteká rieka Sázava a na lúke pod skalou sa nachádza zaujímavé dielo tunajšieho sochára Michala Olšiaka - kamenná "Hlava Mamuta". Socha meria asi 2,5 metra na výšku a predstavuje hlavu obrieho pleistocénneho chobotnatca, akoby vyrastajúca zo skaly.
V tesnej blízkosti skaly vedie historická Česko-moravská hranica.
Prírodná pamiatka je prístupná po červenej turistickej značke zo Žďáru nad Sázavou do Veľkej Losenice alebo po žltej turistickej značke vedúcej z odbočky do osady Česká Mez.
Skala je vhodná aj pre horolezcov.
Phil Jones

Philip Anthony Jones (* 21. február 1992, Preston, Spojené kráľovstvo) je bývalý anglický futbalový obranca a reprezentant, ktorý posledných asi 10 rokov hrával za klub Manchester United.
Jones sa pripojil k mládežníckemu tímu Blackburn Rovers v roku 2002. Za prvé mužstvo debutoval v zápase League Cupu proti Nottingham Forest, v ktorom Blackburn vyhral 1-0.
Paul Pogba

Paul Labile Pogba (* 15. marec 1993, Lagny-sur-Marne, Francúzsko) je francúzsky futbalový stredopoliar a reprezentant, ktorý pôsobí v talianskom klube Juventus Fc. Účastník Majstrovstiev sveta 2014 v Brazílii a EURA 2016 vo Francúzsku.
V decembri 2013 získal ocenenie Golden Boy pre najlepšieho hráča do 21 rokov v Európe, ktoré udeľuje taliansky denník Tuttosport. Vyhral aj obdobnú cenu Bravo za rok 2014.
Jeho starší bratia Mathias a Florentin sú tiež profesionálni futbalisti.
Klubová kariéra.
Juventus FC.
Do Juventusu prišiel v roku 2012. V sezóne 2012/13 získal s Juve "scudetto" (taliansky ligový titul). 29. septembra 2013 v 6. ligovom kole rozhodol svojim gólom o víťazstve 1:0 proti FC Torino. Začiatkom novembra 2013 v 11. ligovom kole Serie A sezóny 2013/14 strelil ďalší víťazný gól proti Parme, Juventus vyhral vonku 1:0. Na konci sezóny 2013/14 s Juventusom obhájil titul z minulého ročníka. V sezóne 2015/16 sa dostal do najlepšej jedenástky roka UEFA aj FIFA.
Manchester United (návrat).
V auguste 2016 sa vrátil do Manchestru United, prestup vyšiel anglický klub na 105 miliónov eur (plus 5 miliónov v bonusoch). Prestupová čiastka bola rekordná, prekonala 101 mil. eur vyplatených Realom Madrid za Garetha Balea v roku 2013.
Reprezentačná kariéra.
Mládežnícke reprezentácie.
Pogba pôsobil v mládežníckych výberoch Francúzska v kategóriách U16, U17, U18, U19 a U20.
Zúčastnil sa Majstrovstiev Európy hráčov do 19 rokov 2012 v Estónsku, kde Francúzsko podľahlo v semifinále Španielsku 2:4 v penaltovom rozstrele (po nerozhodnom výsledku 3:3). Pogba bol v tíme kapitánom. Vďaka postupu do semifinále sa Francúzsko kvalifikovalo na Majstrovstvá sveta hráčov do 20 rokov 2013.
S francúzskou futbalovou reprezentáciou do 20 rokov získal v roku 2013 titul majstra sveta v tejto kategórii. Na Majstrovstvá sveta hráčov do 20 rokov 2013 v Turecku sa stal držiteľom Zlatej lopty pre najlepšieho hráča šampionátu (vo francúzskom tíme bol kapitánom). Vo finálovom stretnutí proti Uruguaju premenil v penaltovom rozstrele svoj pokus, Francúzsko po bezgólovom priebehu zápasu aj predĺžení zvíťazilo v rozstrele 4:1 a zabezpečilo si prvý titul majstrov sveta v kategórii U20.
A-mužstvo.
V A-mužstve Francúzska debutoval 22. marca 2013 v kvalifikácii na MS 2014 v Brazílii proti Gruzínsku. Odohral kompletné stretnutie, Francúzsko zvíťazilo na Stade de France 3:1. 10. septembra 2013 sa jedným gólom v kvalifikačnom zápase proti domácemu Bielorusku podieľal na výhre 4:2, Francúzsko už malo istú účasť minimálne v baráži o Majstrovstvá sveta 2014 a bojovalo so Španielskom o prvé miesto zaručujúce priamu účasť na Mundial. Bol to jeho prvý gól v A-mužstve "Les Bleus" (čiže francúzskom národnom tíme).
Tréner Didier Deschamps ho nominoval na Majstrovstvá sveta 2014 v Brazílii. V osemfinále proti Nigérii strelil v 79. minúte víťazný gól, Francúzi zvíťazili 2:0 a postúpili do štvrťfinále. Vo štvrťfinále vypadlo Francúzsko s Nemeckom po porážke 0:1. Stal sa najlepším mladým hráčom šampionátu.
Predstavil sa aj na domácom EURO 2016.
Trofeje.
Medzinárodné.
2018 majster sveta s Francúzskom, MS v Rusku.
Revolution Radio

Revolution Radio je dvanásty štúdiový album americkej punk rockovej skupiny Green Day. Album vydalo vydavateľstvo Reprise Records dňa 7. októbra. Prvú oficiálnu skladbu s názvom "Bang Bang" vydali 11. augusta 2016. Po nej nasledovali skladby „Revolution Radio“ a „Still Breathing“, postupne ich vydali 9. a 23. septembra toho istého roku. V deň vydania albumu bolo na stránke skupiny zverejnené oficiálne textové video k piesni „Youngblood“. Dňa 12. októbra 2016 vydala skupina ďalšie textové video k piesni „Ordinary World“, a neskôr 19. októbra bolo zverejnené aj ku piesni „Say Goodbye“. Dňa 7. novembra vydali oficiálne video ku skladbe „Still Breathing“, ktorá sa stala druhou oficiálnou skladbou albumu. Ďalšie textové video bolo zverejnené 16. januára 2017 ku piesni „Troubled Times“, a zatiaľ posledné textové video bolo vydané k piesni "Too Dumb To Die" dňa 8. Septembra 2017.
Revolution Radio dostal vo všeobecnosti pozitívne recenzie od hudobných kritikov, obsadil prvé miesto v rebríčku "Billboard Hot 200". V prvom týždni predaja sa v USA predalo 95 000 kopií tohto albumu, a taktiež debutoval ako číslo jeden v Spojenom kráľovstve, Írsku, Kanade, Taliansku a na Novom Zélande.
Od albumu "21st Century Breakdown" (2009) je toto prvý album, ktorý Green Day nahrávali ako trio po tom, čo sa Jason White stal znova členom, ktorý hrá len na turné.
Zoznam skladieb.
Všetky texty piesní napísal Billie Joe Armstrong, a všetkú hudbu zložila skupina Green Day.
Hryzec horský

Hryzec horský ("Arvicola scherman") je druh cicavca z čeľade chrčkovité. Žije v Európe od severného Španielska cez strednú Európu po Rumunsko. Výskyt na Slovensku bol doložený na 0,2 % územia, pretože mu nebola venovaná žiadna pozornosť.
Sharon Osbournová

Sharon Osbournová (, rodená "Levy"; * 9. október 1952, Brixton, Anglicko, Spojené kráľovstvo) je anglická moderátorka, porotkyňa talentových televíznych show, autorka, hudobná manažérka, podnikateľka, promotérka a žena heavy-metalového speváka Ozzyho Osbourna. Prvýkrát prišla do povedomia publika vďaka reality-šou "The Osbournes", ktorá sledovala život jej rodiny. Neskôr sa stala porotcom britskej a pôvodnej verzie súťaže The X Factor a americkej verzie súťaže America's Got Talent.
Po úspechu s "The Osbournes" a The X Factor začala moderovať vlastnú rebríčkovú show. Patrí k pätici moderátoriek každodennej televíznej šou The Talk.
Životopis.
Sharon Rachel Levyová sa narodila v Brixtone v Londýne. Je dcérou hudobníka Dona Ardena (narodený Harry Levy 1926-2007) a Hope Shaw (1916-1999). Má staršieho brata Richarda a nevlastnú sestru Dixie. Je manažérkou skupiny Black Sabbath, v ktorej je hlavným spevákom jej muž Ozzy Osbourne. Spoločne majú tri deti: Aimee, Kelly a Jacka.
Hraboš močiarny

Hraboš močiarny ("Microtus agrestis") je hlodavec z čeľade chrčkovité. Obýva Palearktídu od západnej Európy po Bajkalské jazero. Výskyt na Slovensku bol doložený na 31,1 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 134 (31,1 % rozlohy Slovenska, do roku 1964 len v 38, 8,8 %) v nadmorských výškach 294 (ústie doliny Šugovského potoka) – (Kotliská, Nízke Tatry).
Hraboš severský

Hraboš severský (lat. "Alexandromys oeconomus" alebo "Microtus oeconomus") je druh hlodavca z rodu "Alexandromys" (po slovensky hraboš), resp. v starších systémoch z podrodu "Alexandromys" rodu "Microtus" (po slovensky hraboš). Patrí do čeľade chrčkovité.
Obýva tundru a tajgu celej Holarktídy.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 20 (4,6 % rozlohy Slovenska, do roku 1964 len v 6, 1,4 %) v nadmorských výškach 106 (Vrbová nad Váhom) – (NPR Jurský Šúr). Na Slovensku sa vyskytuje ako poddruh hraboš severský panónsky.
Majstrovstvá ASEAN vo futsale mužov 2016

Majstrovstvá ASEAN vo futsale mužov 2016 bol v poradí 13. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 23.29. januára 2017 v Bangkoku, v Thajsku, za účasti 7 tímov. Pôvodne sa mali turnaja zúčastniť aj družstvá Vietnamu a Singapuru; Singapur odstúpil kvôli nepripravenosti svojho družstva. Thajsko bolo organizátorom subkontinentálneho šampionátu Juhovýchodnej Ázie ôsmykrát, keď predtým hostilo toto podujatie v rokoch 2005, 2006, 2007, 2008, 2012, 2013 a 2015, zakaždým v Bangkoku. Všetky zápasy sa odohrali v aréne Indoor Stadium Huamark. Svoj dvanásty titul (piaty v rade) získalo domáce , ktoré vo finálovom stretnutí zvíťazilo nad .
Pôvodne sa mal turnaj organizovať v októbri 2016, bol ale zrušený kvôli úmrtiu thajského kráľa Pchúmipchón Adundéta. Indonézia navrhla, že bude organizovať turnaj v novembri toho roku, neskôr svoj návrh stiahla a aj ďalší oslovenýSingapur, odmietol turnaj organizovať kvôli krátkemu času prípravy. V novembri 2017 hostí ďalší turnaj Vietnam, v roku 2017 sa tak odohrajú až 2 turnaje juhovýchodoázijských majstrovstiev.
Účastníci.
Pozn: Číslo v zátvorke udáva umiestnenie vo svetovom rebríčku k 2. januáru 2017.
Hrabošík podzemný

 
Hrabošík podzemný (iné názvy: hraboš podzemný, hrabáč podzemný; "Microtus subterraneus" syn. "Pitymys subterraneus") je hlodavec z čeľade chrčkovité. Obýva Európu a sever Turecka. Výskyt na Slovensku bol doložený na 75 % územia.
Podľa Medzinárodnej únie na ochranu prírody a prírodných zdrojov hrabošík podzemný patrí medzi najmenej ohrozené druhy, trend celkovej populácie je stabilný.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 323 (75 % rozlohy Slovenska, do roku 1964 len v 75, 17,4 %) v nadmorských výškach 97 ( Tajba) – (Ďumbier).
LG X mach

LG X mach je androidový smartfón, ktorý vyrába spoločnosť LG Electronics. Predstavený bol v júni 2016 a uvedený v septembri. Je k dispozícii v prevedení single SIM a dual SIM.
IPS kapacitný dotykový displej má uhlopriečku 5,5 palcov a rozlíšenie 1440 x 2560 bodov (bodová hustota ~538 ppi). Obsahuje operačný systém Android OS v6.0.1 (Marshmallow). 
Použitý čipset je Qualcomm MSM8992 Snapdragon 808, procesor Hexa-core (4x1.4 GHz Cortex-A53 &amp; 2x1.8 GHz Cortex-A57) a GPU je Adreno 418, interná pamäť je 32 GB rozšíriteľná microSD kartou a 3 GB RAM.
Fotoaparát má 12.3 MP, autofocus, LED blesk, sekundárny má 8 MP a 1080p.
Batéria je odnímateľná s kapacitou 3000 mAh.
Kvalifikácia na Majstrovstvá Európy UEFA vo futsale 2018

Kvalifikácia na Majstrovstvá Európy UEFA vo futsale 2018 bola kontinentálna kvalifikácia vo futsale mužov o postup na Majstrovstvá Európy 2018. Zúčastnilo sa jej rekordných 47 európskych družstiev, ktoré súťažili o 11 postupových miest na záverečný turnaj v 7 skupinách predkvalifikácie, 7 skupinách kvalifikácie a play-off. Prebiehala od 24. januára do 27. septembra 2017.
Z predkvalifikácie postúpili víťazi skupín do hlavnej kvalifikácie a z hlavnej kvalifikácie postúpili na záverečný turnaj víťazi kvalifikačných skupín. Družstvá na druhých miestach a najlepšie družstvo z tretích miest odohrali play-off, z ktorého vyšli 4 víťazné družstvá, ktoré sa taktiež kvalifikovali na záverečný turnaj. Nováčikom kvalifikácie boli a .
Priamy postup.
Priamo postúpilo iba družstvo hostiteľskej krajiny, ktoré sa na záverečnom turnaji naposledy predstavilo v roku 2016, kde obsadilo 11. miesto:
Nasadenie do výkonnostných košov.
Družstvá boli nasadené do výkonnostných košov podľa koeficientu, ktorý im bol vypočítaný na základe dosiahnutých výsledkov v kvalifikáciach a záverečných turnajoch na MS 2016, ME 2014 a ME 2016.
Pozn: V zátvorke je uvedené umiestnenie vo svetovom futsalovom rebríčku k 2. januáru 2017.
Vaporwave

Vaporwave je hudobný žáner spadajúci pod elektronickú hudbu, ktorý vznikol na internete, kde sa aj šíri.
Pravdepodobne prvým albumom žánru vaporwave je "Eccojams Vol. 1" od Chucka Persona. Skladby v tomto albume sú spomalené a upravené útržky populárnych skladieb 80-tych rokov. O rok neskôr vydal hudobný producent James Ferraro album "Far Side Virtual", inšpirovaný globalizáciou a internetovou kultúrou. Album, ktorý spôsobil prevrat žánru a pomohol k jeho ďalšiemu rozšíreniu je "Floral Shoppe" od Macintosh Plus, z ktorého リサフランク420 / 現代のコンピュー (prepis:"Risafuranku 420/ gendai no konpyū)" je pravdepodobne najznámejšou skladbou celého žánru. Táto skladba je spomalenou verziou „It's Your Move“ od Diany Ross. Producent Blank Banshee v albume "Blank Banshee 0" zakomponoval do žánru prvky trapu. Švédsky raper Yung Lean prepojil vaporwave s rapom.
Názov žánru pochádza zo slova „vaporware“, čo v angličtine znamená: produkt, ktorý je ohlásený verejnosti, no v skutočnosti sa nikdy nevyrobí ale ani nie je potvrdené jeho zrušenie.
Nerozlučnou súčasťou žánru je súvisiaca estetika (po anglicky "aesthetics"), ktorá zahŕňa subkultúru 80-tych a 90-tych rokov 20. storočia, začiatky grafického dizajnu (napr. WordArt v MS Office), románske busty, tropické scenérie, japonskú kultúru, a i., ktoré spolu tvoria akúsi nostalgickú spomienku na konzumerizmus a ekonomickú prosperitu Spojených štátov a Západného sveta v 90 rokoch. Hudobné videá preto tiež obsahujú dobové logá a produkty ako napríklad Sony PlayStation, Nintendo Gameboy, balená voda Fiji, zelený čaj Arizona v plechovke, softvérové produkty firmy Microsoft, alebo autentické nahrávky reklám z rozhlasového a televízneho vysielania doplnené o typický šum analógového záznamu na magnetickej páske.
Myš kopčiarka

Myš kopčiarka alebo myš panónska (lat. "Mus spicilegus") je malý hlodavec z čeľade myšovité. Obýva malú časť Palearktídy v Európe. Výskyt na Slovensku bol doložený na 16,9 % územia. Podľa Medzinárodnej únie na ochranu prírody a prírodných zdrojov myš kopčiarka patrí medzi najmenej ohrozené druhy, celková populácia klesá, na Slovensku sa jej areál rozšírenia zväčšuje.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 73 (16,9 % rozlohy Slovenska, do roku 1964 len v 2, 0,5 %) v nadmorských výškach 98 (Svätuše) – (Sudince, Nižný Lánec a Trstené pri Hornáde).
Ekosozologický status v roku 2001 DD - údajovo nedostatočný, v čase vydania červeného zoznamu to bol jeden zo troch nových druhov pre Slovensko. Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie ako aj za Slovensko "LC" - najmenej ohrozený. Ekosozologický status v roku v roku 2019 "LC" - najmenej ohrozený..
Lucián Bezák

Lucián Bezák (* 7. jún 1965, Bánovce nad Bebravou) je slovenský hudobník, hudobný skladateľ, klavirista, spevák, textár a učiteľ hudby. V súčasnosti žije v Topoľčanoch. Je lídrom hudobnej skupiny "Sába".
Hudobná kariéra.
Lucián Bezák študoval hru na klavíri na bratislavskom konzervatóriu. Pôsobil v skupine AC+, s ktorou vyprodukoval debutový singel "Sólo pre nezvestných" a album "Nemusíš sa tieňov báť". Participoval ako hosť na projekte skupiny Metalinda. V oblasti gospel music sa prvýkrát objavil pri nahrávaní samizdatovej kazety "Zdravas Mária" (1987). Po ukončení spolupráce s AC+ založil v roku 1990 rockovú formáciu Sába. Dodnes je jej lídrom a hlavným skladateľom a textárom. Postupne vydali albumy "Dar", "Myrta" a v roku 2015 najnovší album "Pod obal".
Zároveň bol členom vokálno – inštrumentálneho súboru Gihon, pre ktorý skomponoval viacero piesní, z ktorých niektoré sú zachytené na albume "Až pochopíš". Zúčastnil sa aj na nahrávaní dvoch CD "Spevy z Taizé" a bol spoluautorom hudby k muzikálu "Maranatha" pre divadlo Rondo z Preselian.
V súčasnosti je okrem vedenia skupiny Sába členom hudobného zoskupenia Projekt Zbory a pracuje ako pedagóg na ZUŠ Ladislava Mokrého v Topoľčanoch. Jeho kompozičný záber predstavuje širšie žánrové spektrum: od rocku cez pop music, gospel music až po súčasnú vážnu hudbu a experimentovanie. V jeho tvorbe možno rozoznať spriaznenosť so skupinami a umelcami ako napr. U2, Midnight Oil, Talk Talk, Kate Bush, Brian Eno, Olivier Messiaen, Gyorgy Ligeti...
Najnovšími aktivitami sú sólové hudobné albumy "Chvíle s Carlom Carrettom" z roku 2016 a "Blank" z roku 2020.
LG X power

LG X power je androidový smartfón, ktorý vyrába spoločnosť LG Electronics. Predstavený bol v máji a uvedený v septembri 2016. Je k dispozícii vo variante single SIM aj dual SIM.
LCD displej je typu IPS, má uhlopriečku 5,3 palcov a rozlíšenie 720x1280 bodov s bodovou hustotou 277 ppi. Používa operačný systém Android v6.0.1 (Marshmallow). 
Použitý čipset je v závislosti od verzie Mediatek MT6735, Mediatek MT6755M - LS755 alebo Qualcomm MSM8909 Snapdragon 210 - US610, K450, procesor je potom Quad-core 1.3 GHz Cortex-A53, Octa-core (4x1.8 GHz Cortex-A53 &amp; 4x1.0 GHz Cortex-A53) - LS755 alebo Quad-core 1.3 GHz Cortex-A7 - US610, K450. Grafický procesor je Mali-T720, Mali-T860MP2 - LS755 alebo Adreno 304 - US610, K450. Kapacita vnútornej pamäte je 16 GB rozšíriteľná microSD kartou do 256 GB a pamäť RAM 2 GB.
Fotoaparáty majú parametre 13 MP, f/2.2, autofocus, LED blesk a 8 MP, autofocus, LED blesk - LS755, US610, K450. Batéria je neodnímateľná s kapacitou 4100 mAh.
LG X style

LG X style je androidový smartfón, ktorý vyrába spoločnosť LG Electronics. Predstavený bol v máji a uvedený v septembri 2016. Je vo variante single SIM aj dual SIM.
Displej LCD je typu IPS a má uhlopriečku 5 palcov a rozlíšenie 720 x 1280 bodov s bodovou hustotou 294 ppi. Operačný systém je Android v6.0.1 (Marshmallow). 
Používa čipset Qualcomm MSM8909 Snapdragon 210, procesor Quad-core 1.3 GHz Cortex-A7 a GPU Adreno 304. Vnútorná pamäť má kapacitu 16 GB rozšíriteľná microSD kartou do 256 GB a 1,5 GB RAM. Primárny fotoaparát má rozlíšenie 8 MP, sekundárny 5 MP. 
Batéria je neodnímateľná s kapacitou 2100 mAh.
LG X max

LG X max je androidový smartfón, ktorý vyrába spoločnosť LG Electronics. Predstavený bol v júni a uvedený v decembri 2016.
Displej je typu LCD IPS s uhlopriečkou 5,5 palcov a rozlíšením 720x1280 bodov a bodovou hustotou 267 ppi. Operačný systém sa používa Android v6.0.1 (Marshmallow). 
Čipset je typu Mediatek MT6735 s procesorom Quad-core 1.3 GHz Cortex-A53 a GPU Mali-T720MP2. Kapacita vnútornej pamäte je 16 GB rozšíriteľná microSD kartou do 256 GB a 1,5 GB RAM.
Fotoaparát má rozlíšenie 13 MP, sekundárna kamera má 5 MP. 
Kapacita batérie je 2800 mAh.
Zoznam smartfónov LG

Toto je zoznam mobilných telefónov od spoločnosti LG Electronics s operačným systémom Android.
Nutria riečna

Nutria riečna (iné názvy pozri nižšie; lat. "Myocastor coypus"; staršie: "Myopotamus coypu(s)") je jediný recentný druh z rodu nutria ("Myocastor"). 
Názvy.
Slovenské názvy tohto druhu sú: nutria riečna, nutria vodná; staršie: bobor blatný; zastarano: "bobor bahenný", "bobor juhoamerický"; mimo taxonómie alebo staršie: nutria; mimo taxonómie: kojpu, argentínsky bobor, čílsky [resp. čilský] bobor.
Zaradenie do čeľade.
Rod nutria sa dnes väčšinou zaraďuje do čeľade korovité (Echimyidae), staršie sa zaraďoval do čeľade nutriovité (Myocastoridae) alebo do čeľade hutiovité/staršie:nutriovité (Capromyidae); v dávnejšej minulosti sa niekedy zaraďoval do čeľade bobrovité (Castoridae).
Opis.
Vyzerá ako veľký potkan. Známa je jej vysoko cenená kožušina. Voči ľuďom nie je plachá.
Váži 10 až 12 kilogramov. Chvost je 3045 cm dlhý a silný, ale na rozdiel od chvosta bobra či ondatry je na priereze okrúhly. Má hranatú hlavu, telo pôsobí zavalito, najmä pri pohybe po súši. V okolí nozdier a papule je bielosivá srsť. Má oranžovočervené predné rezáky, ktorými vie hlodať aj pod vodou. Na zadných končatinách má plávacie blany.
Biotop.
Žije najmä v prostredí močiarov, vodných nádrží, rybníkov a riek.
Potrava.
Konzumuje najmä rastliny z okolia vodných plôch. 
Výskyt.
Domovinou nutrie riečnej je Južná Amerika. Kvôli svojej kožušine bola introdukovaná na ďalších svetadieloch a dnes žije v Severnej Amerike, Európe, Afrike a v Ázii. Výskyt na Slovensku bol doložený na 7,2 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 31 (7,2 % rozlohy Slovenska, do roku 1964 len v 8, 1,9 %) v nadmorských výškach 108 (Martovce, Veľký Kýr, Žitavský luh) – (Tichý potok v Západných Tatrách).
Slovenský staviteľ

Slovenský staviteľ bol časopis, ktorý vychádzal na Slovensku v 30-tych a 40-tych rokoch 20. storočia. 
Časopis bol mesačníkom pre architektúru a urbanistiku, určený pre stavebné živnosti, stavebný priemysel, zadávacie úrady. Publikoval štúdie, plány, technické časovosti, patentnú hliadku, zákony-nariadenia, literatúru, mával vložky projektov. 
V roku 1942 mu bolo zakázané používať tlačiarenské práce a papier, preto XIII. ročník vyšiel pod názvom Slovenský staviteľ, stavebno-technická príloha Technického obzoru slovenského
Časopis a jeho podnázvy.
Časopis mal viac podnázvov.
Periodicita.
Časopis vychádzal v máji 1931 v Bratislave raz mesačne.
Bielozúbka dlhochvostá

Bielozúbka dlhochvostá ("Crocidura russula") je menší hmyzožravec z čeľade piskorovité. Obýva západnú palearktídu a severozápadnú Afriku. Na Slovensku nežije.
António Guterres

António Guterres (* 30. apríl 1949, Lisabon, Portugalsko) je portugalský politik a diplomat, ktorý od 1. januára 2017 nahradil Pan Ki-muna v úrade Generálneho tajomníka OSN.
António Guterres je bývalý predseda vlády Portugalskej republiky (od októbra 1995 do apríla 2002). 13. októbra 2016 bol Valným zhromaždením OSN zvolený za 9. generálneho tajomníka OSN. Prísahu zložil 12. decembra 2016.